**ПРИЈЕДЛОГ**

На основу члана 39. став (2) тачка 6) Закона о локалној самоуправи (,,Службени гласник Републике Српске“, број 97/16), члана 38. став (2) Закона о уређењу простора и грађењу („Службени гласник Републике Српске“, број 40/13, 106/15 и 3/16), и члана 39. став (2) тачка 6) Статута Града Бијељина (,,Службени гласник Града Бијељина“, број 9/17), Скупштина града Бијељина на својој \_\_\_ сједници одржане дана \_\_\_\_\_\_ донијела је

**О Д Л У К У**

**О УСВАЈАЊУ ПРОСТОРНОГ ПЛАНА ГРАДА БИЈЕЉИНА**

Члан 1.

Усваја се Просторни план Града Бијељина.

Члан 2.

Просторни план Града Бијељина садржи графички и текстуални дио.

Текстуални дио плана састоји се од сљедећих поглавља:

1. Становништво,
2. Систем и функције насеља,
3. Изграђеност и функционисање простора,
4. Природни услови,
5. Намјене продуктивних земљишта,
6. Заштита природе, културно-историјског наслеђа и животне средине,
7. Правила уређења, коришћења и грађења простора,
8. Смјернице за реализацију плана,

Графички дио плана састоји се од сљедећих прилога:

А. КАРТЕ СТАЊА

1. Инжењерско-геолошка карта,
   1. Хидрогеолошке карактеристике,
   2. Сеизмолошка карта,
2. Намјена простора,
   1. Пољоприведно и шумско земљиште,
   2. Приказ грађевинског земљишта,
   3. План саобраћајне инфраструктуре,
   4. Просторни размјештај привредних дјелатности,
   5. Просторни размјештај друштвених дјелатности,
3. Мреже насеља и саобраћаја,
   1. (3.2) Катастарске општине и насаљена мјеста,

Б. КАРТЕ ПЛАНИРАНОГ РЈЕШЕЊА

1. План намјене површина,
   1. Грађевинско и ванграђевинско земљиште,
   2. Извод из измјене и допуне Просторног Плана Републике Српске
2. Мрежа насеља,
3. Инфраструктурни системи,
   1. Саобраћајна инфраструктура-планирано стање,
   2. Хидротехничка инфраструктура,
   3. Електроенергетска и телекомуникациона инфраструктура,
   4. Енергетска инфраструктура
4. Заштићени простори са зонама заштите и мјерама за заштиту,

4.1. Извори загађења животне средине

5. Карта спровођења плана.

Члан 3.

Носилац израде Просторног плана Града Бијељина је било Ј.П. „Дирекција за изградњу и развој града“ Д.О.О. Бијељина и исти су план израдили у августу 2019. године.

Члан 4.

О спровођењу ове oдлуке стараће се Одјељење за просторно уређење Градске управе Бијељина.

Члан 5.

Ова одлука ступа на снагу осмог дана од дана објављивања у Службеном гласнику Града Бијељина.

СКУПШТИНА ГРАДА БИЈЕЉИНА

Број: \_\_\_\_\_\_\_\_\_

Бијељина П Р Е Д С Ј Е Д Н И К

Датум: \_\_\_\_\_\_\_\_\_\_ 2019. године СКУПШТИНЕ ГРАДА БИЈЕЉИНА

Славиша Марковић

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Чланом 39. став (2) тачка 6) Закона о локалној самоуправи (,,Службени гласник Републике Српске“, број 97/16) је прописано да је Скупштина локалне самоуправе надлежна да доноси стратешке документе просторног уређења за подручје јединице локалне самоуправе.

Чланом 38. став (2) Закона о уређењу простора и грађењу („Службени гласник Републике Српске“, број 40/13, 106/15 и 3/16) је прописано да просторни план јединице локалне самоуправе, урбанистички план, планове посебног подручја јединице локалне самоуправе и спроведбене документе просторног уређења јединице локалне самоуправе доноси скупштина локалне самоуправе.

Чланом 39. став (2) тачка 6) Статута Града Бијељина (,,Службени гласник Града Бијељина“, број 9/17) је прописано да у оквиру свог дјелокруга Скупштина града доноси стратешке документе просторног уређења за подручје града.

**РАЗЛОЗИ ЗА ДОНОШЕЊЕ ОДЛУКЕ**

Након што је донесена одлука о приступању израде Просторног плана Града Бијељина, Одјељење за просторно уређење, као носилац припреме покренуло је процедуру за утврђивање приједлога плана.

Првобитно је у марту мјесецу 2019. године је утврђен приједлог Просторног плана Града Бијељина и као такав је био послат на сагласност ресорном Министарству, а сходно члану 50. став 2. Закона о уређењу простора и грађењу (Службени гласник Републике Српске бр. 40/13, 106/15 и 3/16), са осталом потребном пратећом документацијом.

У току трајања стручне провјере од стране Министарства за достављени приједлог Плана, обратили смо се ресорном Министарству, износећи одређене чињенице. Наиме, кроз тај допис смо извијестили да Министарство саобраћаја и веза Републике Српске и ЈП "Аутопутеви Републике Српске" нису дали своју сагласност на приједлог Просторног плана Града Бијељине, као и свим новим околностима и чињениццама које су се у међувремену појавиле, те да смо мишљења да се кроз постојећу процедуру доношења просторног плана Града Бијељина, која је у току, иде на поновни јавни увид и јавну расправу те након тога приступи утврђивању приједлога просторног плана Града Бијељина и достављање истог Министарству за просторно уређење, грађевинарство и екологију Републике Српске на коначну сагласност.

На такав наш допис, примљено је мишљење ресорног Министарства бр. 15.02-052-2880/19 од 31.05.2019. године да извршимо корекцију планског рјешења, те након тога нови утврђени приједлог Плана доставимо на сагласност.

На основу напријед наведеног, још два пута је био организован поновни јавни увид (друго и треће јавно излагање нацрта плана), те се на крају дошло до коначног приједлога Просторног плана Града Бијељина, на који је Министарство за просторно уређење, грађевинарство и екологију Републике Српске дало своју сагласност бр. 15.02-052-2880/19 од 16.08.2019. године (у прилогу) на који начин су се стекли услови за усвајање Просторног плана Града Бијељина

**ФИНАНСИЈСКА СРЕДСТВА**

Финансијска средства потребна за доношење ове одлуке обезбијеђена су буџетом Града Бијељина.

НАЧЕЛНИК ОДЈЕЉЕЊА

Миладин Ракић, дипл. инж. саобраћаја