**П Р И Ј Е Д Л О Г**

На основу члана 39. став (2) тачка 13) Закона о локалној самоуправи („Службени гласник Републике Српске“, број: 97/16 и 36/19), члана 23. став (1) и (2), члана 53. став (1) и (2) и члана 348. став (6) Закона о стварним правима („Службени гласник Републике Српске“, број: 124/08, 3/09, 58/09, 95/11 и 60/15) и члана 39. став (2) тачка 14) Статута Града Бијељина („Службени гласник Града Бијељина“, број: 9/17), Скупштина Града Бијељина на сједници одржаној дана \_\_\_\_\_\_\_\_\_\_\_\_\_\_\_ 2019. године, донијела је

**О Д Л У К У**

**О ПРЕНОСУ ПРАВА СВОЈИНЕ НА НЕПОКРЕТНОСТИ У К.О. БРОДАЦ ГОРЊИ СА ГРАДА БИЈЕЉИНА НА РЕПУБЛИКУ СРПСКУ**

**Члан 1.**

Преноси се, без накнаде, са Града Бијељина на Републику Српску право својине на непокретности означеној као:

* **к.п. број 1905/6**, у нарави њива 4. класе, укупне површине 2 м2, уписана у лист непокретности – извод, број 312, к.о. Бродац Горњи на име МЗ Остојићево, правног предника Града Бијељина, као посједника са дијелом 1/1. Парцела се налази у комасационом подручју и нема зк уложак.

Предметна парцела је обухваћена Одлуком Владе Републике Српске, број: 04/1-012-2-1404/18 од 30.05.2018. године („Службени гласник Републике Српске“, број 53/18) у сврху потпуне експропријације ради реконструкције и модернизације регионалног пута Р-459а, дионица Вршани – Рача, Бијељина.

**Члан 2.**

Право својине на непокретности из члана 1. ове Одлуке преноси се без накнаде, а у сврху рјешавања имовинско – правних односа на земљишту обухваћеном елаборатом о експропријацији за потребе реконструкције и модернизације регионалног пута Р-459а, дионица Вршани – Рача, Бијељина, коју обавезу је Град Бијељина преузео Споразумом о сарадњи у процесу реконструкције и модернизације регионалног пута Р-459а, дионица Вршани – Рача, закљученим између ЈП „Путеви Републике Српске“ д.о.о. Бања Лука и Града Бијељина, дана 23.08.2017. године под бројем 02-370-1289/17.

**Члан 3.**

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: ПРЕДСЈЕДНИК

Датум: СКУПШТИНЕ ГРАДА БИЈЕЉИНА

Славиша Марковић

**О Б Р А З Л О Ж Е Њ Е**

ОДЛУКЕ О ПРЕНОСУ ПРАВА СВОЈИНЕ НА НЕПОКРЕТНОСТИ У К.О. БРОДАЦ ГОРЊИ СА ГРАДА БИЈЕЉИНА НА РЕПУБЛИКУ СРПСКУ

**ПРАВНИ ОСНОВ ЗА ДОНОШЕЊЕ ОДЛУКЕ**

Основ за доношење Одлуке о преносу права својине на непокретности у к.о. Бродац Горњи са Града Бијељина на Републику Српску је у сљедећим законским и подзаконским одредбама:

- члану 39. став (2) тачка 13) Закона о локалној самоуправи („Службени гласник Републике Српске“, број: 97/16 и 36/19), према коме Скупштина Града доноси одлуке о прибављању, управљању и располагању имовином Града;

- члану 23. став (1) и (2) Закона о стварним правима (''Службени гласник Републике Српске'', број: 124/08, 3/09, 58/09, 95/11 и 60/15) којим је прописано да се право својине стиче на основу правног посла, закона, одлуке суда или другог органа и наслеђивањем, уз испуњење претпоставки прописаних законом (став 1), те да правним послом стицалац права својине не може стећи то право у већем обиму од оног које које је имало лице од кога је то право стечено, осим кад стицање својине у доброј вјери ужива заштиту (став 2);

- члану 53. став (1) и (2) Закона о стварним правима (''Службени гласник Републике Српске'', број: 124/08, 3/09, 58/09, 95/11 и 60/15) према којем се право својине на непокретностима на основу правног посла стиче укњижбом у земљишну књигу, ако законом није другачије одређено (став 1), те да се правни посао из става 1. тог члана закључује у облику прописаним посебним законом (став 2);

**-** члану 348. став (6) Закона о стварним правима (''Службени гласник Републике Српске'', број: 124/08, 3/09, 58/09, 95/11 и 60/15) којим је прописано да се одредбе става (1) овог члана не односе на правне послове које међусобно закључују Република и јединица локалне самоуправе, ако је то у интересу и циљу општег и социјалног напретка њених грађана;

- члану 39. став (2) тачка 14. Статута Града Бијељина („Службени гласник Града Бијељина“, број: 9/17), којим је прописано да Скупштина Града доноси одлуке о прибављању, управљању и располагању имовином града.

**РАЗЛОЗИ ЗА ДОНОШЕЊЕ ОДЛУКЕ**

Дана, 22.08.2017. године између Града Бијељина и ЈП „Путеви Републике Српске“ Бања Лука закључен је Споразум о сарадњи у процесу реконструкције и модернизације регионалног пута Р-459а, дионица Вршани - Рача, којим је Град Бијељина преузео обавезу рјешавања имовинских односа са власницима земљишта обухваћеног реконструкцијом и модернизацијом наведеног пута.

Одлуком Владе Републике Српске, број 04/1-012-2-1404/18 од 30. маја 2018. године (''Службени гласник Републике Српске'', број: 53/18) утврђено је да је од општег интереса реконструкција и модернизација регионалног пута Р-459а , дионица Вршани - Рача, Бијељина, те да се у ту сврху може извршити потпуна експропријација некретнина наведених у истој.

Тачком 2. Одлуке о утврђивању општег интереса прописано је да је корисник експропријације Република Српска. Град Бијељина је Споразумом о сарадњи у процесу реконструкције и модернизације регионалног пута Р-459а, дионица Вршани – Рача, закљученог између ЈП „Путеви Републике Српске“ д.о.о. Бања Лука и Града Бијељина, дана 23.08.2017. године под бројем 02-370-1289/17 преузео обавезу рјешавања имовинско-правних односа на парцелама које су обухваћене Одлуком о утврђивању општег интереса. Како би се ријешили имовинско-правни односи на предметној непокретности, потребно је доношење ове Одлуке којом се, у складу са одредбама Закона о стварним правима, преноси без накнаде са Града Бијељине на Републику Српску право својине на непокретности означеној као к.п. број 1905/6, к.о. Бродац Горњи.

**ФИНАНСИЈСКА СРЕДСТВА**

За доношење ове Одлуке нису потребна финансијска средства.

**ОБРАЂИВАЧ:**

ОДЈЕЉЕЊЕ ЗА СТАМБЕНО-КОМУНАЛНЕ ПОСЛОВЕ

И ЗАШТИТУ ЖИВОТНЕ СРЕДИНЕ